Schválené projekty ISPA v r. 2002

Názov projektu: Zásobovanie pitnou vodou a odkanalizovanie  juhovýchodného    Zemplína

Žiadateľ :  Východoslovenské vodárne a kanalizácie, š. p.

Cieľ : Projektom dotknutá oblasť sa nachádza v Košickom regióne -  okres Michalovce. Na území sa nachádza 54 samospráv. Investičné aktivity budú pozostávať z výstavby vodovodnej siete, vodojemu, kanalizácie, prečerpávacích staníc, odkalovacích nádrží, rekonštrukcie čistiarne odpadových vôd v Michalovciach, vybudovania čistiarne odpadových vôd v Pavlovciach a hlavnej prečerpávacej stanice vo Veľkých Kapušanoch.
 
Predkladaný projekt, ktorý je predmetom finančného memoranda, je prvým stupňom zabezpečenia rozvodu pitnej vody a kanalizácie v uvedenej oblasti. Ďalšia, v budúcnosti plánovaná etapa, by sa mala zamerať na sídla, ktorých hodnota populačného ekvivalentu (PE) je nižšia ako 5 000 (2000 PE – 5000 PE).
 
Prostredníctvom zvýšenia kvality upravených splaškových odpadových vôd sa dosiahne  zvýšenie kvality vodných tokov dotknutého územia (Latorica, Uh) a  realizácia projektu súčasne prispeje k uplatňovaniu smerníc ES.

Financovanie :  celkové náklady          25 999 000 €
                         oprávnené náklady     23 610 000 €
                         grant ISPA                  16 527 000 €
	        štátny rozpočet             5 902 500 €
	        žiadateľ                         1 180 500 € 

FM : 2002/SK/16/P/PE/008 podpísané  Európsku komisiu dňa 13. decembra 2002 a vládou SR dňa 13. februára 2003 

Názov projektu: Zlepšenie životného prostredia v oblasti Liptova” bol schválený

Žiadateľ :  Severoslovenské vodárne a kanalizácie š. p.

Cieľ : Projektom dotknutá oblasť zahŕňa mestá Liptovský Mikuláš (34 000 obyvateľov) a Liptovský Hrádok (8 500 obyvateľov) s priľahlými oblasťami. Celkový projekt je koncipovaný ako súbor prác, ktoré zvýšia efektívnosť a účelnosť zariadení upravujúcich splaškové a dažďové vody v Liptovskom regióne. Podľa druhu financovania prác je projekt rozdelený na dve etapy.
 
             Prvá etapa projektu, pre ktorú sa vzťahuje finančné memorandum ISPA, je zameraná na rekonštrukciu a rozšírenie kanalizačného systému v uvedenej oblasti v celkovej dĺžke 71,8 km. 
 
             Druhá etapa projektu, ktorá bude financovaná zo zdrojov Severoslovenských vodární a kanalizácií š. p., zahŕňa rekonštrukciu čistiarne odpadových vôd v Liptovskom Hrádku a práce na zvýšenie výkonu čistiarne odpadových vôd v Liptovskom Mikuláši.

Financovanie :  celkové náklady             16 036 100 € 
                         oprávnené náklady        10 520 000 €  
                         grant ISPA                       5 260 000 €              
	        štátny rozpočet                2 630 000 €
	        žiadateľ                            2 630 000 €

FM : 2002/SK/16/P/PE/009 podpísané  Európsku komisiu dňa 13. decembra 2002 a     vládou SR dňa 13. februára 2003

  
 Názov projektu: Rekonštrukcia čistiarne odpadových vôd a rozšírenie  kanalizácie v Považskej Bystrici

Žiadateľ :  Severoslovenské vodárne a kanalizácie š. p.

Cieľ : Projekt je koncipovaný ako súbor prác, ktoré zvýšia efektívnosť a účelnosť zariadení upravujúcich splaškové a dažďové vody v meste Považská Bystrica a jeho priľahlých oblastiach. Projekt je rozdelený do troch častí.
 
           Prvá časť projektu je zameraná na rekonštrukciu a rozšírenie jestvujúcej čistiarne odpadových vôd v meste Považská Bystrica. Druhá a tretia časť projektu zahŕňa:
 
- rekonštrukciu a rozšírenie kanalizácie na ľavom brehu Váhu a vybudovanie nových pripojení obyvateľov 
- rekonštrukciu a rozšírenie kanalizácie na pravom brehu Váhu a vybudovanie nových pripojení obyvateľov 
- vybudovanie 6 prečerpávacích staníc 

Financovanie :  celkové náklady              13 861 000 €
                         oprávnené náklady         12 300 000 €   
                         grant ISPA                        6 150 000 €         
	        štátny rozpočet                 3 075 000 €
	        žiadateľ                             3 075 000 €

FM : 2002/SK/16/P/PE/010, podpísané  Európsku komisiu dňa 13. decembra 2002 a  vládou SR dňa 13. februára 2003

Názov projektu: Intenzifikácia čistiarne odpadových vôd v Žiline a rozšírenie   kanalizácie

Žiadateľ :  Severoslovenské vodárne a kanalizácie š. p.

Cieľ : Projekt sa bude realizovať v meste Žilina a v Terchovskej a Rajeckej doline. Celkovo bude projekt zahŕňať 23 miestnych samospráv v žilinskom regióne (2 mestá, 21 obcí).
 
Celkový projekt je koncipovaný ako súbor prác pozostávajúci z piatich nezávislých častí, ktoré zvýšia efektívnosť a účelnosť zariadení zabezpečujúcich úpravu odpadových vôd v dotknutej oblasti nasledovne:
 
1.      časť: Rekonštrukcia čistiarne odpadových vôd (ČOV) Žilina
2.      časť: Vybudovanie kanalizácie v Terchovskej doline 
3.      časť: Vybudovanie kanalizácie v Rajeckej doline 
4.      časť: Vybudovanie kanalizácie  v dedinách Rosina a Višňové
5.      časť: Rekonštrukcia a rozšírenie kanalizácie v meste Žilina 
 
Realizáciou prvej etapy projektu sa zabezpečí požadovaná kapacita ČOV vyhovujúca zvýšenému objemu prijatých odpadových vôd  z novovybudovanej kanalizácie. Zároveň zavedením nových technológií v procese čistenia sa dosiahne kvalita vypúšťaných vôd v súlade s európskymi smernicami.
 
Ostatné časti projektu zabezpečia rozšírenie a rekonštrukciu kanalizácie v dotknutých oblastiach v celkovej  dĺžke 153 450 m s 12 prečerpávacími stanicami. Realizáciou tohoto projektu sa umožní napojenie 49 297 nových užívateľov na verejnú kanalizačnú sieť, čo bude predstavovať 85 % napojenie obyvateľstva na verejnú kanalizačnú sieť v danom regióne.

Financovanie :  celkové náklady         23 700 000 €      
                         oprávnené náklady    19 608 000 €   
                         grant ISPA                   9 804 000 €            
	               štátny rozpočet            4 902 000 €
	        žiadateľ                        4 902 000 €

FM : 2002/SK/16/P/PE/011, podpísané  Európsku komisiu dňa 13. decembra 2002 a vládou SR dňa 13. februára 2003

Názov projektu: Zásobovanie južnej časti okresu Veľký Krtíš pitnou vodou

Žiadateľ :  Stredoslovenská vodárenská spoločnosť a. s..

Cieľ : Základným cieľom celého projektu je vyriešenie nedostatku pitnej vody v dotknutej oblasti s najrozsiahlejším znečistením zdrojov podzemnej vody. Projektom dotknutá oblasť zahŕňa 50 obcí južnej časti okresu Veľký Krtíš, pričom bude priamo riešiť zabezpečenie pitnej vody pre 36 obcí, ktoré disponujú vlastnými zdrojmi pitnej vody nespĺňajúcej požiadavky Smernice 98/83/EC o kvalite vody pre ľudskú potrebu. Celkový projekt je koncipovaný ako súbor prác, ktoré zabezpečia vybudovanie systému rozvodu pitnej vody pre 50 obcí južnej časti okresu v celkovej dĺžke 297 km. 

Financovanie :  celkové náklady              28 000 000 €
                         oprávnené náklady          28 000 000 €  
                         grant ISPA                      19 600 000 €
	        štátny rozpočet                 7 000 000 € 
	        žiadateľ                             1 400 000 €

FM :  2002/SK/16/P/PE/012, podpísané  Európsku komisiu dňa 13. decembra 2002 a vládou SR dňa 13. februára 2003